google/wiki40b huggingface dataset:
Panatagrevene

Panatag eller Panatagrevene (kinesisk språk: 黃岩島; pinyin Huangyan dao, på engelsk ofte Scarborough Shoal) er en øygruppe i Sør-Kina-havet.

Geografi

Øyene er en gruppe ubebodde små øyer og korallatoller på et rev og ligger ca. 220 km vest for øya Luzon og ca. 345 km nordøst for Spratlyøyene.
Området er triangelformet med et areal på ca. 150 km² der revet har en omkrets på ca. 55 km og omslutter en lagune på ca. 130 km².
Havet omkring øyene er rike fiskebanker, og det formodes også å skjule store forekomster av olje og naturgass.

Historie

Øyene har vært kjent blant kinesiske sjøfarere i lang tid, og ble omtalt allerede under Yuan-dynastiet på kart fra 1279.
Området kontrolleres idag 2007 av Filippinene med henvisning til den geografiske nærhet, men såvel Folkerepublikken Kina som Republikken Kina gjør krav på området. Øyene ligger innenfor Kinas kravlinje, «Den nistiplede linje».
Fatehabad (distrikt)

Demografi

Ved folketellingen i 2011 var det 941 522 innbyggere i distriktet, mot 806 158 i 2001. Den urbane befolkningen utgjør 19,05 % av befolkningen.
Barn i alderen 0 til 6 år utgjorde 12,60 % i 2011 mot 25,26 % i 2001. Antallet jenter i den alderen per tusen gutter er 845 i 2011 mot 827 i 2001.
San Salvador de Jujuy

San Salvador de Jujuy (dagligtale: Jujuy) er hovedstad i provinsen Jujuy nordvest i Argentina. Byen har en befolkning på om lag 180 000 (1991).

Næringsliv

Byen fungerer som et regionalt senter, både kulturelt og økonomisk. I områdene rundt byen dyrkes sukkerrør, tobakk, sitrusfrukter og grønnsaker. Det finnes også en del gruvedrift hvor man tar ut malmer som inneholder bly, sink, jern og sølv.
Stephanie McMahon

World Wrestling Entertainment

Stephanie McMahon opptrådte for første gang på skjermen tidlig i tenårene som en del av en «Rowdy» Roddy Piper vignett. Hun ble for alvor en del av TV-programmene tidlig i 1999 da hun ble involvert i den programmerte konflikten mellom hennes foreldre Linda og Vince McMahon. Linda og Stephanie tok parti med Vince sin største nemesis Stone Cold Steve Austin og Vince svarte med på få Undertaker til å kidnappe Stephanie. Undertaker forsøkte å gifte seg med Stephanie i ringen, men Stephanie ble reddet av Steve Austin.
Stephanie innledet et forhold til wrestleren Test, noe som ledet frem til en heftig feide mellom Test og hennes bror Shane som mente at Test ikke var bra nok for Stephanie. Etter at Test vant over Shane i en «love her or leave her» kamp på SummerSlam 1999 endret Shane sitt syn og gjorde sitt beste for at Stephanie og Test skulle få hverandre. Paret ble etterhvert forlovet, men deres opprinnelige bryllup måtte utsettes etter at British Bulldog ved et uhell påførte Stephanie en hjernerystelse og påfølgende hukommelsestap ved å kaste en søppelkasse på henne. Det utsatte bryllupet ble forstyrret av Triple H som viste en video der han allerede hadde giftet seg med Stephanie etter å ha dopet henne ned og tatt henne med til Las Vegas. Stephaine hatet Triple H i begynnelsen, men tok etterhvert hans side. Stephanie og Triple H har nå fått et barn.
Pappa og Pjokken

Pappa og Pjokken regnes for å være den første norske utgitte tegneserie. Serien, som var tegnet av Jan Lunde, ble utgitt i 1917 i tegnerens eget blad, Strips. Til jul samme år kom serien ut som julehefte.
Afrikamesterskapet i fotball for kvinner

Afrikamesterskapet i fotball for kvinner arrangeres av CAF, og har til hensikt å finne ut hvilket av CAFs medlemsland som er best i kvinnefotball. Det er blitt arrangert ni afrikamesterskap, og åtte av dem er vunnet av Nigeria.
De to første arrangementene ble spilt til og med finalen med hjemme- og bortekamper, og hadde derfor ingen arrangørland. Fra 1998 ble det både arrangørland og toårlige arrangement. Med arrangørland kom også bronsefinalen. En av grunnene til denne forandringen kan ha vært en stadig økende interesse. Det var langt flere land som meldte sin interesse for kvinnefotball og dermed Afrikamesterskapet før 1998 enn tidligere, og det ble arrangert kvalifiseringsrunder og gruppespill fra og med dette Afrikamesterskapet.
Et stort problem med Afrikamesterskapet er imidlertid at flere landslag trekker seg i siste liten. Senest i 2010-mesterskapet trakk to lag seg fra innledende kvalifisering. Imidlertid har det bare skjedd én gang – i 1998 – at et lag har trukket seg fra mesterskapet etter å ha bli kvalifisert. Mosambik trakk da laget. I tillegg trakk Gabon seg som arrangør i 2006, og trakk også laget, men det fikk ingen innvirkning på antallet lag i mesterskapet, da det skjedde så tidlig at det ble korrigert i andre kvalifiseringsrunde.
Mesterskapene har også fungert som kvalifisering til VM i fotball for kvinner i  de årene nærmest opptil VM. Vinneren av turneringen i 1991 og 1995, og begge finalistene i 1998, 2002 og 2006 kvalifiserte seg til VM. Ghana har kommet til finalen akkurat de årene. I mesterskapet i 2010 ble dette forandret, da det var Ekvatorial-Guinea som tok andreplassen.
Breivika Tekniske Fagskole

Breivika Tekniske Fagskole er er en fylkeskommunal, teknisk fagskole i Troms lokalisert i Tromsø. Fagskolen er samlokalisert med Breivika videregående skole, men i praksis er denne utdanninga definert som en selvstendig enhet med egen avdelingsleder.

Historie

Breivika tekniske fagskole ble etablert i 1972, med en avdeling for elektronikk og en avdeling for anlegg og husbygging.
Skolen drev betonglab for Tromsødistriktet i mange år.
Høsten 2001 gikk skolen over til nettbasert undervisning med samlinger på skolen. Det var en av de første skolene som begynte med nettbasert undervisning. Første nettbaserte undervisningsplattform var Imentor som var utviklet av Opus Troms som ble byttet ut med it's Learning høsten 2007.
Artillerie-Corpset

Artillerie-Corpset eller Den Norske Artilleribrigade var en avdeling i den norske Hæren fra 1685. Det er den historiske forløperen for den nåværende Artilleribataljonen.
Etter Gyldenløvefeiden ble det dansk-norske artilleriet organisert 1684–85 til tre selvstendige enheter. «Det Norske Artillerie Corps» ble etablert 24. juni 1685 som det tredje av disse. I perioden fra 1764 til 1818 var de tre enhetene samlet under en felles ledelse i København: «Det Kgl. Artillerie-Corps»; virksomheten i Norge gikk under navnet «Det Norske Artillerie-Detasjement», fra 1803 «Den Norske Artilleri-Brigade». Det ridende artillerikompani ble opprettet i 1788 som det første faste feltartilleri. I 1818, under den norsk-svenske-unionen ble korpset omorganisert, med navnet «Den Kongelige Norske Artilleri-Brigade». Kronprinsen var sjef, og brigaden ble delt i to korps: feltartilleri og festningsartilleri. Navnet «Artilleriet» ble tatt i bruk i 1889, i 1911 «Feltartilleriet» og i 1934 «Hærens artilleri».
Under forberedelsene til Riksforsamlingen i 1814 oppnevnte Artillerie-Corpset, på samme måte som øvrige militæravdelinger, to medlemmer av Den grunnlovgivende forsamling: kaptein Peter Motzfeldt og sersjant Hans Haslum.
Leirpollen

Leirpollen eller Store Leirpollen (nordsamisk: Juovlavuotna) er en fjordarm øst Tanafjorden i Tana kommune i Finnmark. Fjorden har innløp mellom Leirpollnes i vest og Giemašlávvonjárga i øst, og strekker seg 5,5 kilometer sørover til Austertana i bunnen av fjorden.
Det ligger spredt bebyggelse langs begge fjordsidene, men i bunnen av fjorden ligger de tettere ved bygda Austertana. 
Fylkesvei 890 går langs hele vestsiden av fjorden.
Pånnivågn

Sle dæ beinntj ned! 2006-2010

Bandet ga ut sitt debutalbum i november 2006, Sle dæ beinntj ned!. I 2009 medvirket de med sangen «Rosnbårrbrøl» på samlealbumet Rosenborg undergrunn, i regi av Hold Brillan Plater.

Mellom alt og ingenting 2010-

Vinteren 2010 startet Pånnivågn innspillingen av sitt andre album Mellom alt og ingenting i Lydhagen studio, med Tony Waade og Halvor Dahl som produsenter, og Skjalg Raaen som co-produsent. Medvirkende på albumet er Øyvind Flaarønning Smidt (tidl. SJUENDE FAR i huset) på strykere, og Julie Vikestad Olsen på vokal. Plata ble sluppet den 13. januar 2012.
Mellom alt og ingenting viser bandet med et mer modent uttrykk, både musikalsk og tekstmessig.
For blant annet arbeidet med det nyeste albumet, vant Pånnivågn i 2012 fagbladet MusikkPraksis sin Publikumspris.

Pånnivågnstipendet

Pånnivågn deler årlig ut en andel av sine konsertinntekter til ungdom med tilknytning til Beitstad og Verran. Målet med stipendet er å fremme ungdommelig aktivitet innenfor kulturlivet i Verran og Beitstad. I styret for stipendet sitter blant andre Verran-ordfører Bjørn Skjelstad.
Macrodorcas axisopsis

Utseende

En middelsstor (hannen  millimeter), slank, mørkt rødbrun hjortebille. Hannen har lange kjever med en kraftig tann omtrent i midten, formen varierer fra ganske rette til markert buede. Pronotum er rundet, tydelig bredere enn dekkvingene. Hunnen er mindre og mørkere på farge, uten forstørrede kjever, kroppen ganske blank.

Levevis

Larvene utvikler seg i morken ved av løvtrær.

Utbredelse

Arten er kjent fra Myanmar, Thailand, Laos og Vietnam.
Virtual Studio Technology

Steinbergs Virtual Studio Technology (VST) er plug-ins for å skape eller manipulere lyd, som brukes i det innspillingsprogrammet brukeren har på sin datamaskin, f.eks Cubase eller Ableton Live.
VST er en lydeffekt plug-in, mens VSTi er softsynther. Det finnes en rekke VST og VSTi plug-ins, enkelte er kommersielle mens andre er gratis.

Konsept

En VST gir et grafisk brukergrensesnitt, som viser skruknotter likt en fysisk synthesizer eller sampler. Dette gjør brukeren i stand til å spille på instrumenter eller bruke effekter en ellers ikke ville hatt mulighet til, på grunn av pris eller tilgjengelighet.
Striptease (film)

Handling

Striptease handler om Erin Grant (Moore), en mor og tidligere sekretær i FBI som mister foreldreretten til datteren sin. Hun trenger penger for å anke rettssaken, og skaffer seg jobb som stripper på nattklubben Eager Beaver. Kongressmann David Dilbeck (Reynolds) går på strippeklubben i forkledning en kveld, og blir veldig betatt av Erin. En av de andre tilskuerne gjenkjenner Dilbeck, og presenterer Erin med en plan for å presse ut kongressmannen, slik at hun får nok penger til å få tilbake datteren. Utpressingen går ikke helt etter planen, siden kongressmannen har veldig mektige forretningspartnere som ønsker å sikre hans plass i kongressen. Vanligvis blir alle som forsøker å presse ut Dilbeck tatt livet av. I mellomtiden kidnapper Erin datteren sin fra eks-mannen.
Dilbecks personlige interesse i Erin avtar imidlertid ikke, og han inviterer henne til en privat opptreden ombord i yachten sin. Han spør henne om hun vil bli elskerinnen hans, og senere frir han til henne, selv om de nærmeste medarbeiderne hans er bekymret for at hun vet for mye og kan ødelegge sjansene hans for gjenvalg. En krangel oppstår om hvorvidt de skal ta livet av Erin, eller enkelt og greit få henne til å holde kjeft ved å true med å ta fra henne datterein igjen. Erin på sin side begynner å mistenke Dilbeck for å stå bak en del mord, og får med seg en politimann på en plan for å føre ham for retten. Hun lurer ham til å innrømme sine feil på lydbånd, og snart blir han arrestert.

Produksjon

Striptease er basert på boken Strip Tease av kriminalforfatteren Carl Hiaasen fra Florida. Filmen mottok relativt dårlige kritikker, og da den ble lansert ble det reklamert stort med nakenscenene i filmen. Filmen vant hele seks Razzie-priser under utdelingen i 1997.
Jacek Bąk

Olympique lyonnais

Jacek Bąk ble kjøpt av Lyon etter lån fra KKS Lech Poznań i juli, 1995. I løpet av oppholdet for klubben, spilte han 114 kamper og scoret 4 mål for Olympique lyonnais. Han var også med på å vinne UEFA Intertoto Cup gullet i 1997 med Olympique lyonnais.

RC Lens

Vinteren 2002 ble Bąk overført fra Lyon til RC Lens. Han oppnådde 2.-plass i fransk Ligue 1 med laget sitt i 2002. I april 2005 gikk kontrakten hans ut med Lens og han gikk til over til den Qatarske ligaen med laget – Al-Rayyan SC i april 2005. Han spilte 85 kamper og scoret 2 for RC Lens.

Al-Rayyan SC

Han ble den 2 polske spilleren til og spille for den Qatarske klubben, før han spilte Piotr Rowicki her i (1999). Jacek vant den Qatarske cupen med klubben i 2006, og spilte 72 kamper og scoret 3 mål for klubben.

FK Austria Wien

Etter Oppholdet i Qatar ble Jacek kjøpt av Austra Wien på "free-transfer" og kom til klubben i juni 2007. Jacek blir den femte polakken til og spille for klubben. Han spiller sammen med landslagskamerat Arkadiusz Radomski i klubben.

Landslagsspill

Han debuterte på A-landslaget til Polen, 1. februar 1993, i en vennskapskamp mot Kypros. Hans første landslagsmål kom 17. august 1994 mot Hviterussland. Jacek er polens tredje mest spillende fotballspiller for Polen med sine 95 kamper pr 8. juni 2008, bare Kazimierz Deyna  og Grzegorz Lato  har spilt mer enn han. Målet hans er å bli Landslaget til Polens mest spillende fotballspiller gjennom tidene. 
Han deltok i fotball VM både i VM i fotball 2002 (Japan/Korea) og VM i fotball 2006 (Tyskland) og deltar i EM i fotball 2008 (Østerrike/Sveits).
Stefan-Boltzmanns lov

Historie

Den østerrikske fysikeren Josef Stefan utledet loven i 1879 på grunnlag av eksperimentelle målinger gjort av den britiske fysikeren John Tyndall. Han hadde varmet opp tråder av platina og kunne måle varmeutsrålingen fra disse. Ved 525 °C er disse rødglødende. Oppvarmes de så til 1200 °C, blir de helt hvitglødende. Tyndall hadde funnet at varmestrålingen fra dem dermed økte med en faktor 11,7. Stefan observerte at hvis han regnet ut forholdet mellom de tilsvarende absolutte temperaturene 1200 + 273 og 525 + 273 og opphøyde resultatet i fjerde potens, ga det 11,6. Det fikk han til å tro at utstrålingen varierte med fjerde potens av den absolutte temperaturen. Etterhvert kunne han verifisere at denne lovmessigheten stemte med alle andre, kjente målinger.
Dette resultatet ble i 1884 begrunnet ved teoretiske betraktninger basert på bruk av termodynamikk av den østerrikske fysikeren Ludwig Boltzmann som hadde tidligere studert under Stefan.
Opal

Opalen er en smykkestein, et mineral av kiselsyre. Navnet opal er trolig avledet fra sanskrit «upala», som betyr «edelsten». 
Opalene som romerne brukte i sine smykker stammer fra Tsjekkia. På 1500-tallet brakte man opaler fra Mellom-Amerika til Europa. Senere ble det funnet store mengder av stenen i Australia, og det var først etter 1870 at Australia ble ledende på det globale opalmarkedet.
De fleste opaler er dannet over en lang periode i sedimentære bergarter, men i Mexico og Tsjekkia dannes det opaler i gassholdige huler i vulkanske bergarter.
Opaler slipes ofte i cabochoner. Man finner ofte opaler som tynne flak, og derfor limer man de tynne flakene på onyx eller lager såkalte «dubletter». Slik sten kan forbedres ennå mer med en topp av klar kvarts, og kalles da en «triplett». Den vakre blå, grønne, gule og røde iriseringen hos opal skyldes lysets refleksjon og spredning på grunn av små kuler av silisium i mineralet. Denne effekten kommer på toppen i opalens grunnfarge, som kan være fargeløs (vannopal), melket (hvit opal, grå opal), eller sort (sort opal), som også er dens mest kostbare form.
Kjemisk sett likner opal litt på alminnelig sand. Imidlertid inneholder den vann, som fins mellom tynne lameller i mineralstrukturen. Den regnes med blant halvedelsteinene, og ikke i samme klasse som for eksempel diamant, rubin og safir.
Opal oppdages for det meste i avsidesliggende, ørkenaktige områder. Nittifem prosent av alle opalforekomster består av alminnelig opal, som på markedet er kjedelig og verdiløs. Av resten av forekomstene er kun en liten del verdifull eller edel opal. Det er derfor ikke noen lett oppgave å utvinne edelstenen. 
Opaler slipes vanligvis så de får en avrundet, konveks overflate. Opalens skjønnhet ligger i dens indre fargespill, og det ville ikke ha kommet tydelig frem med fasetter.
Slalåm

Slalåm er en idrett der utøveren kjører på ski ned en bakke, i sikksakk mellom hinder. Ordet stammer opprinnelig fra Morgedal i Telemark, stedet kjent som «skisportens vugge».

Opprinnelse

De første skiløperne i Morgedal skilte løypene sine mellom slalåm, ufsilåm og uvyrdslåm. Slalåm var betegnelsen på en løype eller et spor (låm) i en slak bakke eller skråning (sla), mest for kvinner og barn. Ufsilåm var en bratt løype med ett hinder som kunne være et hopp, gjerde, en vanskelig unnamanøver, et juv, en fjellskrent eller annet. Uvyrdslåm var en løype som startet langt oppe og hadde flere slike hinder. Dagens «off pist»- eller løssnøkjøring, eller ekstremkjøring utfor klipper og stup, er nok sammenliknbar med disse variantene fra den opprinnelige telemarkskjøringen.

Moderne slalåm

Slalåm i moderne form er en konkurransegren i alpin skiidrett som går ut på at utøveren må ta seg ned en bakke og passere mellom oppsatte porter.
Nest etter telemarkskjøring regnes slalåm som den mest tekniske av de alpine skidisiplinene fordi det er i denne grenen portene står tettest, det vil si med kortest avstand mellom hverandre. Svingene slalåmkjøreren må ta gjennom portene blir derfor hurtige og korte.
Øvelsen har stått på det olympiske programmet siden OL i 1948 i St. Moritz.

Slalåm i andre sammenhenger

Selv om slalåm først og fremst forbindes med å kjøre på ski, har uttrykket med tiden også blitt brukt om andre typer konkurranser der man må passere en bane eller løype i sikksakk, for eksempel slalåm-padling (kajakk), vindsurfing, rullebrett etc.
Uttrykket «å kjøre slalåm» kan også brukes i overført betydning. Det beskriver da å ta seg fram ved å smyge seg utenom problemer og hindringer underveis, for eksempel i karrieresammenheng.
Valsøyfjord Idrettslag

Historikk

Idrettslaget ble stiftet 19. juni 1960 etter en sammenslåing av flere idrettslag i Valsøyfjord. Det het først Fjordgutten Idrettslag, men endret etter hvert navn til Valsøyfjord Idrettslag. Idrettslaget har klubbhus i Fossdalen, hvor også Fossdalen Stadion ligger. De har også egen paintballbane, og er med på å arrangere Fosskonserten.

Fotball

A-laget i fotball for herrer spiller 2013-sesongen i 6. divisjon, etter å ha rykket ned fra 5. divisjon i 2012 (da i samarbeid med Halsa)..
Squash under samveldelekene 2014

Squash under de britiske samveldeleker 2014. Squash var en av flere sporter under de 20. samveldelekene som ble arrangert i Glasgow i Skottland i perioden 23. juli til 3. august 2014. Det var femte gangen som squash var med på programmet i Samveldelekene. I lekene i 2014 ble det konkurrert i fem øvelser i squash, single og double for både menn og kvinner og en mixeddouble. Australia ble beste nasjon med to gullmedaljer.
Kleopatra IV av Egypt

Liv

Kleopatra var datter av Ptolemaios VIII Fyskon og Kleopatra III av Egypt. Hun ble født en gang mellom 138 og 135 f.Kr. Hun var søster av Ptolemaios IX Lathyros, Ptolemaios X Aleksander, Kleopatra Selene I og Tryfaena.
Kleopatra IV ble gift med sin bror Ptolemaios IX Lathyros en gang rundt 119-118 f.Kr. mens han var fortsatt prins. Det er mulig at Kleopatra IV er mor til Ptolemaios XII Auletes og Ptolemaios av Kypros, men det er også mulig at disse to var barn av en navnløs elskerinne av Auletes.
Rundt 115 f.Kr. tvang den viljesterke moren Kleopatra III at Kleopatra IV måtte skille seg fra sin bror. Hvorfor hun var misfornøyd med henne er uvisst. Isteden lot hun sin andre datter Kleopatra Selene I bli gift med Lathyros.
Kleopatra IV flyktet fra Egypt og seilte til Kypros hvor hun giftet seg med Antiokos IX Kyzikenos. Hun klarte å samle en hær som gjorde det mulig for hennes nye ektemann å føre krig mot Antiokos VIII Grypos. Kyzikenos var halvbror av selevkidekongen i Syria, Antiokos VIII Grypos. Halvbrødrene lå i krig med hverandre, og Grypos bekjempet Kyzikenos og klarte til sist å jage ham til Antiokia ved Orontes. Grypos var i tillegg gift med Kleopatra IVs søster Tryfaena, og søstrene var åpenbart ikke venner. Tryfaena besluttet at Kleopatra skulle dø, og da ektemannen protesterte, fikk hun samlet en del soldater og lot Kleopatra IV bli myrdet i helligdommen til Dafne i Antiokia.
Christopher Bennett har på sitt omfattende nettsted for ptolemeisk genealogi notert muligheten for at Kleopatra IV ved sitt korte ekteskap med Kyzikenos kan ha blitt mor til den senere selvkidekongen Antiokos X Eusebes, som siden ble gift med Kleopatra IVs yngre søster Kleopatra Selene, således gjøre ham til ektefelle av en kvinne som var både hans stemor (Selene giftet seg med både Grypos, Kyzikenos, før hun giftet seg med Eusebes) og hans tante.
Klemknute

Klemknute, også kjent som dreiereipstikk, dreiereippstikk med ekstra tørn, eller prusik, er en knute som etterligner måten handen griper et tau. 
Klemknute er den friksjonsknuten som er symmetrisk; det finnes andre friksjonsknuter som bærer navn som Valdotain, Klemheist, Hedden, Blakes, Distel, Bachmann, Knut, Todd-Kramer, Schwabisch, Icicle, Autoblock-Machard, Farimond, Michoacan-Martin.

Utforming

Klemknute (prusik)  kan utformes ved å plassere en bukt over det andre tauet og surre resten av dette første tau (begge tampene) flere ganger rundt det andre tauet på innsiden av bukten. Klemknute  kan sies å være en variant av Børedrag med flere turn på begge sider.
Crater of Diamonds State Park

Crater of Diamonds State Park er et amerikansk friluftsområde i Arkansas som ligger i nærheten av Murfreesboro i Pike County (Arkansas). Det inneholder det eneste sted med diamanter i verden som ligger åpent tilgjengelig for publikum.

Crater of Diamonds State Park er på 3,69 km² (eller 911 akre) som ligger på en erodert lamproitt vulkanrør. Parken er åpent for offentligheten og for en betalt billett kan besøkende selv lete etter diamanter og andre edelsteiner. Til nå har besøkende funnet mer enn 600 diamanter hver år i alle farger og graderinger. Over 29 000 diamanter har blitt funnet i krateret siden det ble en statlig friluftspark. Besøkende kan beholde hver edelstein som de finner uansett dens verdi.
I 1924 ble en diamant kalt «Uncle Sam» funnet på 8,05 g (40,23 karat), og det er den største som noen gang er oppdaget i Nord-Amerika. I 1975 fant W. W. Johnson det som har blitt døpt «Amarillo Starlight» på 3,27 g (16,37 karat) og er den største siden 1972. Senest er fra 2011 fant Beth Gilbertson det som ble døpt «Illusion Diamond», den tredje største siden 1972 og den største på rundt 30 år. Den var på 1,73 mg eller 8,66 karat.
I tillegg til diamanter kan besøkende også finne delvis kostbare edelsteiner som ametyst, agat, og jaspis og tilnærmelsesvis 40 andre mineraler som granat, kvarts, barytt, og kalsitt.
Kenji Fukuda

Karriere

Kenji Fukuda startet sin profesjonelle karriere i Nagoya Grampus Eight i 1996. Han har også spilt for 3 japanske lag, paraguayanske lag, meksikanske lag, spanske lag, greske ‎lag og hongkongske lag.
Han ble tatt ut i Japans tropp til VM i fotball U-20 1997.
Norsk Supporterallianse

Norsk Supporterallianse (NSA) er en interesseorganisasjon for norske fotballsupportere. Over 40 supporterklubber er medlem av NSA, og de representerer ifølge hjemmesiden nær 40 000 supportere. Blant kampsakene er lavere billettpriser. NSA er også mot fjerning av ståplasser, og jobber aktivt for stående, syngende supportere.
NSA er også til stede som en enkelt gruppering på kampene til Norges A-landslag i fotball, ved at NSAs medlemsklubber tildeles rabatterte billetter til et felles felt på Ullevaal Stadion. Her står stående, syngende supportere av forskjellige norske klubblag samlet og uten supportereffekter tilhørende sine respektive klubblag.
Organisasjonen ble stiftet i 1994.
Bridgeofstone

Bridgeofstone er et norsk rockeband fra Bergen som har eksistert siden mars 2005. Bandet ble dannet av Sindre Risnes og Halvor Elde. Etter en del utskiftninger på både trommer og bass ble bandet komplett i 2006. De har utgitt en EPn «You vs me» med den nåværende besetningen, og dessuten turnert store deler av Norge. I 2006 har de fra mars til november holdt ca. 40 konserter.